Det får konsekvenser for marokkanske Yahya Nadrani, at han i november opførte sig uacceptabelt over for en holdkammerat i AaB. Superliga-klubben har torsdag meldt ud, at kontrakten med forsvarsspilleren er ophævet med øjeblikkelig virkning. Yahya Nadrani havde ellers kontrakt med AaB frem til sommeren 2024. - Vi ønsker Yahya held og lykke i sin videre færd, siger AaB’s administrerende direktør og fungerende sportschef Thomas Bælum. Yahya Nadrani kom i september 2022 til AaB efter tre sæsoner hos belgiske RFC Seraing. Han nåede kun at spille tre officielle kampe for den nordjyske klub.

Opsummering:
Superliga-klubben AaB og forsvarsspilleren Yahya Nadrani er fra dags dato blevet enige om at ophæve aftalen, der oprindeligt havde udløb 30. juni 2024.